
/onsuetum  munus  indicendi  scholas  academicas  a  disputatione  Vergiliana  auspi- 
cabimur,  duplici  consilio,  primum  ut  specimina  interpretationis  philologae  ex  huius 
poetae  carmine  petita,  pauca  sane  nec  satis  insignia  sed  non  inutilia  fortasse  iis  qui 
ad  haec  studia  se  dare  cupiunt,  proponamus,  deinde  si  possumus  errorem  eorum 
coarguamus  si  qui  sibi  persuaserunt  in  Vergilii  libris  toties  philologorum  opera 
pervohitatis  nihil  iam  esse  quod  docti  interpretis  curam  requirat,  qui  nobis  nulla 
re  magis  indigere  quam  enarratione  ea  videtur  quae  se  totam  in  intimos  poetae 
sensus  insinuet  et  artis  itinera  ac  modos  penitus  perspiciat  ac  patefaciat;  quod 
non  ita  dicimus  quasi  nos  possimus  afferre  quod  ab  ahis  rehctum  intelligimus, 
sed  artis  interest  ne  vagetur  aut  in  Hmine  subsistat  recte  poni  metam  quae  appe- 
tenda  sit.     Sed  aggredimur  ad  rem. 

Bucohco  carmini  octavo  Vergihus  prooemii  loco  hos  versus  praemisit. 
Pastorum  musam  Damonis  et  Alphesiboei, 
immemor  herbarum  quos  est  mirata  iuvenca 
certantes,  quorum  stupefactae*)  carmine  lynces 


*)  Vulgo  distinguunt  sententias  et  stupefactae  sunt  intelligunt;  quod  exemplum 
omissi  verbi  substantivi  Fridericus  Leo  (Senecae  vol.  1,  188)  commemorandum  duxit.  Ne- 
que  negamus  ita  verba  accipi  posse,   sed  verisimilius  videtur  (quod  mirere  a  nemine  non 

et  mutata  suos  requierunt  flumina  cursus, 
5     Damonis  musam  dicemus  et  Alphesiboei. 
tu  mihi,  seu  magni  superas  iam  saxa  Timavi 
sive  oram  Illyrici  legis  aequoris,  —  en  erit  umquam 
ille  dies,  mihi  cum  liceat  tua  dicere  facta? 
en  erit  ut  liceat  totum  mihi  ferre  per  orbem 
10     sola  Sophocleo  tua  carmina  digna  cothurno? 
a  te  principium,  tibi  desinet.    accipe  iussis 
carmina  coepta  tuis  atque  hanc  sine  tempora  circum 
inter  victrices  hederam  tibi  serpere  laurus. 
Quibus  versibus   cum   carminis   argumentum  indicat  et  extollit  tum  significat  eum 
cui  hoc  poema  inscripserit  et  acceptum  esse  veHt.     Quae  res  duae  unam  efficiunt 
sententiam    et    eandem   propemodum   rationem    cognoscimus    quae    est    in    exordio 
Georgicon,   nisi  quod  multo   prolixior   et   artificiosius   structa   est  ista   oratio;   ex 
qua  pauca  delibamus  tantum  ut  sententiarum  cursus  percipiatur. 
Quid  faciat  laetas  segetes,  quo  sidere  terram 
vertere,  Maeceuas,  ulmisque  adiungere  vites 
conveniat,  quae  cura  boum,  qui  cultus  habendo 
sit  pecori,  apibus  quanta  experientia  parcis, 
5     hinc  canere  incipiam.    vos,  o  clarissima  mundi 
lumina,  labentem  caelo  quae  ducitis  annum, 
Liber  et  alma  Ceres,  .  . . 
10     et  vos,  agrestum  praesentia  numina,  fauni, 

tuque  o,  cui  prima  frementem 
13     fudit  equum  magno  tellus  percussa  tridenti, 
Neptune,  . . . 


probari  sed  ne  memorari  quidem)  poetam  unam  sententiam  formasse  iu  hunc  modum  quo- 
rum  carmine  el  hjnces  stupe/actae  et  flumina  mutata  cursus  requierunt,  ut  quod  commune 
utriusque  partis  verbum  esse  oportuit  proprie  accommodatum  sit  ad  alteram  (suos  requierunt 
cursus):  quo  genere  niliil  est  frequentius  apud  poetas  Romanos,  velut  in  Horatii  iambo  15 

in  verba  iurabas  mea  .  .  . 

dum  pecori  lupus  et  nautis  infestus  Orion 

turbaret  bibernum  mare,  .  . . 

fore  bunc  amorem  mutuum, 
omnis   difficultas,   quae   criticorum   ingenia   tanto   opere  vexavit,   nascitur  ex  eo   quod  nou 
communi  verbo   et  lupum   et  Oriona   complexus  dixit  velut  dum  pecori  lupus  et  nautis  in- 
festus  Orion  obesset  vel  insidiarelur,  sed  illum  relinquens  ad  hunc  tantum  quod  referri  possit 
adiecit;  et  tamen  genus  quidem  idem  agnoscitur  (ut  mittamus  alia)  in  iambo  12,  5 

sagacius  unus  odoror, 

polypus  an  gravis  hirsutis  cubet  hircus  in  alis. 


16     Ipse,  nemus  linquens  patrium  saltusque  Lycaei, 
Pan,  ovium  custos,  tua  si  tibi  Maenala  curae, 
adsis,  o  Tegeaee,  favens,  oleaeque  Minerva 
inventrix, 
21      dique  deaeque  omnes,  studium  qulbus  arva  tueri, 
24     tuque  adeo,  quem  mox  quae  sint  habitura  deorum 

concilia  incertum  est,  . . .     Caesar, 
40     da  facilem  cursum  atque  audacibus  adnue  coeptis. 
Similiter  sed  astrictius  Ovidius  in  Fastorum  principio 

Tempora  cum  causis  Latium  digesta  per  annum 

lapsaque  sub  terras  ortaque  signa  canam. 
excipe  pacato,  Caesar  Germanice,  vultu 
hoc  opus  et  timidae  dirige  navis  iter, 
5     officioque,  levem  non  aversatus  honorem, 
huic  tibi  devoto  numine  dexter  ades. 
Ac  propius  etiam  ad  nostri  carminis  prooemium  accedunt   quae  Aetnae  poeta  ini- 
tio  libelli 

Aetna  mihi  ruptique  cavis  fornacibus  ignes 
et  quae  tam  fortes  volvant  incendia  causae, 
quod  fremat  imperium,  quid  raucos  torqueat  aestus, 
carmen  erit.    dexter  venias  mihi,  carminis  auctor, 
5     seu  te  Xanthos  habet  seu  Delos  gratior  illa 
seu  tibi  Dodona  potior,  tecumque  faventes 
in  nova  Pierio  properent  a  fonte  sorores 
vota:  per  insolitum  Phoebo  duce  tutius  itur. 
aut  quae  Martialis  scripsit  in  quinti  libri  epigrammate  primo 
Hoc  tibi,  Palladiae  seu  collibus  uteris  Albae, 

Caesar,  et  hinc  Triviam  prospicis,  inde  Thetin, 
seu  tua  veridicae  discunt  responsa  sorores, 
plana  suburbani  qua  cubat  uuda  freti, 
5     seu  placet  Aeneae  nutrix,  seu  filia  SoHs, 
sive  salutiferis  candidus  Anxur  aquis, 
mittimus,  o  rerum  felix  tutela  sakisque, 

sospite  quo  gratum  credimus  esse  lovem. 
tu  tantum  accipias,  ego  te  legisse  putabo 
10  et  tumidus  Galla  credulitate  fruar. 

His  exemplis  non  temere  a  nobis  expositis  hoc  perspicuum  esse  potest,  Vergilii 
interpretes,  qui  plerique  omnes  a  verbis  Tu  mihi  v.  6  novam  partem  carminis  in- 
euntem  faciunt,  cum  secernunt  quae  intime  connexa  sunt,  poetae  mentem  non 
esse  assecutos:  quo  facto  paene  mirum  non  est,  eosdem  mihi  pronominis  naturam 


ignorasse,  ut  qui  aut  haec  iungi  iubeant  Tu  miki  accipe  iussis  carmina  coepta  tuis 
quae  coniungi  non  posse  ultro  apparet  et  postea  intelligetur  magis,  aut  pronomen 
ad   seu   superas   referri   hariolentur   aliisque   modis   multis   ineptiant.     Qui   quidem 
exemplis  quae  diximus  veram  pronominis  causam  et  rationem  discere  poterant,  si 
modo  umquam  isti  interpretes  Vergiliani  poetarum  morem  et  modum  cognoscere 
velle   impensius   studerent.     Possis    autem   imperfectam   orationem   vel   hoc   modo 
supplere    tu  mihi  dexter  adea   exemplo   Ovidiano,  vel  cum  Vergilio  ipso   tu  mihi 
adsia  /avens;    et  haec  sententia,    quae  satis  significatur  verbis  quae  posita  sunt  iu 
niihi,  quo    commodius  versus  primos  qui  argumentum  indicant  excipiat,  suavi  cir- 
cuitu   a   quo  versu  orsum  est  carmen  Pastorum  musam  Damonis  et  Alphesiboei  ad 
eum  interiecta  pastorum  laude  redit  oratio  comprehensionemque  absolvit:  Damonis 
musam  dicemus  et  Alphesiboei.     Itaque    primi   carminis  vim   his   fere  verbis  reddas 
"Damonis    et   Alphesiboei   qui   Orphei   instar   carmine  'detinuisse  feras   et   concita 
flumina  sustinuisse'  dicuntur,  pastorum  Damonis  et  Alphesiboei  musam  dicemus:  tu 
mihi   adsis   precor."     Qua  oratione  nihil  convenientius  huic  exordio  aut  hoc  poeta 
magis  dignum   esse  potuit.     Quod  ad   illa    tu   mihi  addit  seu  magni  superas  iam 
saxa   Timavi  sive  oram  Illyrici  legis  aequoris,   id  quoque  exemplis  supra  allatis  in- 
telligitur  consuetudinis  esse  poeticae,   quae   propriam   sedem   habet  ni  fallimur  in 
deorum  appellationibus,  quo  intentius  ops  divina  appetatur,  et  radices  suas  usque 
a   carminibus   Homericis   ducit.     Sed  Vergilius   quae   loca   dicit   indicium  faciunt, 
cuius   pondus   aliis   quae  postea   dicemus   augetur,   haec  eum  PoIIionis  causa  scri- 
psisse  reducis  ex  Parthinorum  expeditione.     Nam  quod  sunt  qui  Augustum  pro 
PoIIione   intelligenti  lectori   obtrudant,  miraremur,  si   quid   mirandum   esset  in  iis, 
qui   cum   sibi   sumant   ut  veterum   poetas  navis  adolescentibus   explanent,    iumum 
pro  luce  iis  vendere  non  erubescunt.    Et  nos  admirari,  iuvenes,  in  quibus  paulum 
modo  ingenii,  tot  annos  tam  inficeta  doctrina  nutritos,   simulac  libertatem  iudicii 
nacti   sunt,  poetas  una  cum  claris   interpretibus   deferre  in   vicum  vendentem  tus 
et  odores.     Sed  redeundum  est  in  viara.    Vergilius  igitur,  regione  ipsa  quam  me- 
moravit  recordationem  rerum  modo  in  ea  gestarum  excitante,  destituta  quam  coe- 
perat  oratione   in   interrogationes   abripitur  desiderii  simul  et  desperationis  testes: 
en  erit  umquam  ille  dies,   mihi  cum  liceat  tua  dicei'e  facta?   en  erit  ut  liceat  totum 
mihi  ferre  per   orbem  sola    Sophocleo    tua   carmina    digna   cothurno?      Quippe   cum 
laude   bellica   cuius   memoria  primum  movit  mentem  poetae  cognatione  rerum  in- 
vitante  alteram  eiusdem  viri  virtutem  comparat,  identidem,  ne  de  Pollione  dubi- 
tes,  ab  aequalibus  celebratam,  quae  in  arte  tragica  novo  more  perpolienda  exsplen- 
duit.     Sed  hanc   duplicem   encomii  tanto  viro   digni  materiam  dum  volvit   animo, 
cum  voluntate  hoc  genere  gratificandi  amico  diffidentia  nascitur  num  quantum  cu- 
piat  possit  quoque:  ea  enim-  vis  est  huius  dicendi  consuetudinis,  quam  Ribbeckius 
in  libello  de  particulis  Latinis  (p.  34)  declarat,  ut  is  qui  ita  interrogat  en  erit  um- 
quam  ille  dies  se  significet  vereri   ne  numquam   dies   ille  quamvis  ardenter  cupiat 


adventurus  sit.    Quo  magis  autem  poeta  se  desiderio  inferiorem  esse  sentit,  eo  stu- 
diosius  asseverat  Pollionem  se  primum  et  postremum  dicturum  nulloque  non  tem- 
pore   sive   fiat  quod  optet  sive  non  fiat  PoUioni  suam  musam  dicare:   a  te  princt- 
pium,   tibi  desinet.     Cuius  dicti  usum  paene  proverbialem  multi  tetigerunt,  quam- 
quam  ne  id  quidem  satis  intelligenter,  illud  nemo  dixit,   quod  summum  erat,   ut 
poetae   consilium    appareret,   haec  sententia   quid   hoc   loco   sibi  vellet.     Quod   si 
recte  interpretati   sumus,   simul  illud  intelligitur   hoc  dictum  a  superioribus  inter- 
rogationibus   divelli   non   posse   descriptionemque   carminis   quae   hoc   facere  cogat 
iam  eo  nomine  reiectaneam  esse.     Ita  vero  postquam  nativo  animi  motu  pulcher- 
rima  digressio  poetae  nata  est  et  aucta,  non  repetit  interceptam  orationem  —  ne- 
que  enim  est  haec  parenthesis  quam  nonnulii  parenthesin  esse  volunt,  qua  exempta 
reliqua  oratio   in  unum   confluat:   Damonis  musam  dicemus  et  Alphesiboei:   tu  miki, 
seu  mugni  superas  iam  saxa   Timavi  sive  oram  Illyrici  legis  aequoris,   accipe  iussis 
carmina  coepta  tuis;   neque  haec  oratio  ipsa  curiosius  perspicienti  placere  potest, 
etiamsi  mihi  accipe  coniungi  posse  concedas  —  sed  illam  imperfectam  relinquens, 
nulla  cum  obscuritate  ut  nobis  visum  est,   novam  telam  orsus  alio  modo  id  quod 
ante  dicturus  erat  effert  ita  ut  politissima  arte  toti  exordio  finem  imponat:  accipe 
iussis  carmina   coepta    tuis  atque  hanc  sine   tempora  circum  inter  victrices  hederam 
tibi  serpere   laurus.     Quod  scribit   carmina   poetarum  more  utitur;   nam  non  plus 
quam   hoc  carmen  dicit  eamque  vult  hederam  esse  quae  triumphatori  inter  victri- 
ces  laurus  serpat.     Sed  quod  iussis  PoUionis  carmina  coepta  appellat,  plerique  ita 
interpretantur,  ut  Vergilium  PoUione  auctore  ad  poesin  bucolicam  accessisse  aut 
certe  hoc  bucolicum   carmen   eo  iubente   composuisse   sumant.     Quorum  neutrum 
stabiUbus   rationibus   firmatur.     Blud   quidem   Servius   narrat  in   vita  Vergilii   his 
verbis:  proposuit  ei  Pollio  ut  carmen  bucolicum  scriberet,  quod  eum  constat  triennio 
scripsisse  et  emendasse*).    Sed  Vergilium  ipsum  si  consulimus,  is  in  Pollione  num- 
quam  sine   excusatione  huius  agrestis  musae  mentionem  facit;   qui  eclogam  quar- 
tam  Pollioni  inscriptam  sic  incipit 

Sicelides  musae,  paullo  maiora  canamus. 

non  omnes  arbusta  iuvant  humilesque  myricae; 

si  canimus  silvas,  silvae  sint  consule  dignae; 
idem  in  tertia  (84)  Pollio  inquit  amat  nostram  quamvis  est  rustica  musam.    Neque 
a  nostri   carminis  prooemio   excusationem  abesse  sentiat  oportet  qui  animo  non- 


*)  Melius  Donatus  in  vita  narrat  mox  cum  res  Bomanas  inchoasset  offensus  ma- 
teria  ad  bucolica  transiit  maxime  ut  Asinium  Pollionem,  Alphenum  Varum  et  Cornelium  Gal- 
lum  celebraret,  quia  in  distributione  agrorum  . .  indemnem  se  praestitissent;  vel  Probus  item 
in  vita  postea  restitutus  beneficio  Alpheni  Vari,  Asinii  Pollionis  et  Comelii  Galli,  quibus  in 
bwolicis  adulatur.  Qaamquam  nec  hi  nec  ille  quidquam  de  his  rebus  cognitum  habuerunt, 
nisi  quod  ex  ipsis  carminibus  coUigere  licuit. 


f 

dum  occupato  recognoscit.  Cuius  excusationis  quam  causam  fuisse  dicas,  si  aut  hoc 
carmen  aut  bucolicum  genus  omne  ad  PoUionis  iussum  rediit.  Itaque  aliter  inter- 
pretamur,  Pollionem  optasse  illum  quidem  vel  exspectasse,  poetam  amicum  in  rebus 
secundis  sibi  non  defuturum,  Vergilium  autem  altioris  stili  carmen  detrectantem  cum 
bucolicum  mitteret  id  his  versibus  excusavisse,  ut  simul  insigni  laude  Pollionem 
impertiret.  Nam  sic  quoque  carmina  coepta  (h.  e.  composita)  iussis  PoUionis  ap- 
pellare  potuit,  et  pars  quidem  excusationis  in  eo  inest  ipso,  quod  non  iniussus 
cecinit.  Hoc  interpretandi  modo  nobis  hoc  assecuti  videmur,  ut  totius  prooemii 
fila  quo  tenderent  dispiceremus,  atque  admirabamur  artem  poetae,  qui  dum  errare 
videtur  omnia  certissimo  consilio  devinxit.  Simili  artificio  mixtae  cum  laude  re- 
cusationis,  in  quo  genere  Horatii  venustas  nitet,  eclogae  sextae  exordium  in  ho- 
norem  Vari  compositae  probatur. 

Prima  Syracosio  dignata  est  ludere  versu 

nostra  nec  erubuit  silvas  habitare  Thaha. 

cum  canerem  reges  et  proelia,  Cynthius  aurcm 

vellit  et  admonuit  'pastorem,  Tityrc,  pingues 
5     pascere  oportet  oves,  deductum  dicere  carmen." 

nunc  ego  (namque  super  tibi  erunt  qui  dicere  laudes, 

Vare,  tuas  cupiant  et  tristia  condere  bella) 

agrestem  tenui  meditabor  arundine  musam. 

non  iniussa  cauo.    siquis  tamen  haec  quoque,  siquis 
10     captus  amore  leget,  te  nostrae,  Vare,  myricae, 

te  nemus  omne  canet,  nec  Phoebo  gratior  ulla  cst 

quam  sibi  quae  Vari  praescripsit  pagina  nomen. 
Quae  versu  nono  dicit  non  iniussa  cano  vulgo  ad  Phoebi  iussum  revocantur,  sed 
tenor  sententiarum  ea  non  patitur  nisi  ad  Varum  referri*):  cui  iubenti  vel  cupieuti 
in  suam  laudem  aliquid  componere  poetam  (cf.  ecl.  9,  26)  Vergilius  ita  obsecun- 
davit  ut  caneret  non  quod  ipse  voluit  aut  ille  optavit  sed  quod  potuit  bucohcum 
carmen,  quod  tamen  et  ipsum,  ne  ingratum  veniat  amico,  numquam  Vari  honore 
cariturum  auguratur.  Cui  carmini  cum  poeta  ipse  testificetur  Vari  nomen  prae- 
scriptum  fuisse,  idem  ut  in  ecloga  octava  factum  putemus,  prooemio  ipso  admo- 
nemur,  quo  PoUionem  quidem  certis  indiciis  significari  vidimus,  nomen  eius  qui 
appelletur  positum  non  est:  cuius  rei  insolentia  elevatur  aut  expUcatur  si  ut  illud 
Varo  ita  hoc  PoUioni  inscriptum  carmen  fuisse  animo  informamus;  itaque  cum  olim 
Heynius  tum  postremo  Leutschius  iudicavit  in  philologo  vol.  22  p.  220,  plerisque 
aut  tacentibus  aut  incogitanter  renuentibus.  Nos  addimus  exemphim  non  a  poeta 
sed  ex  M.  Varronis   quinto   dc  lingua  Latina  petitum,   qui  initio  huius  libri  haec 


*)    Non  fiigit  hoc  Kolsteruin  (p.  109)  sed  idem  per  ambages  exspatiatus  in  devia 
aberravit. 


scribit  Quemadmodum  vocabula  essent  imposita  rebus  in  lingua  Latina  sex  libria  ex- 

ponere  inatitui.   de  his  tns  ante  hunc  /eci,  quos  Septumio  misi,  in  quibus  est  de  dis- 

ciplina  quam  vocant  srvfxoXoyLitriv ,  quae  contra  eam  dicerentur,    volumine  primo ,  quae 

pro  ea,  secundo,  quae  de  ea,  tertio;  in  his  ad  te  scribam,   a  quibus  rebus  vocabula 

imposita  sint  in  lingua  Latina',  nam  quod  Varro  nec  hoc  nec  ullo  loco  (cf.  6,  97 

et  7,  109.  110  M.)  eum  quem  alloquitur  appellavit  nomine,   attendere  legentes  vo- 

luit   et  huic   libro   et   reliquis   inscribi,   id   quod   cum   fide   codicis  Florentini   tum 

grammaticorum  testimoniis  constat,  M.  Terenti  Varronis  de  lingua  Latina  ad  Cice- 

ronem  liber  quintus  et  deinceps. 

Ab   exordio,   quod   continuum   et   unum   esise   neque  rationibus  metricis  in 

particulas  licere  dissecari  credimus,  secreta  sunt  pastorum  carmina  quae  se  Vergi- 

lius  relaturum  promisit.     Quorum  prius,  Damonis,  his  versibus  inducitur. 

Frigida  vix  caelo  noctis  decesserat  lunbra, 

15     cum  ros  in  tenera  pecori  gratissimus  herba, 

incumbens  tereti  Damon  sic  coepit  ohvae*). 
his  vero  alterum. 

62  Haec  Damon:  vos  quae  responderit  Alphesiboeus 
dicite,  Pierides;  non  omnia  possumus  omnes. 
Praeterea  nihil  dicitur  de  certamine  pastorum  aut  de  iudicio  certaminis,  ne  de  loco 
quidem  quicquam  ubi  congressos  contendisse  Vergilius  voluerit,  qui  hoc  unum  agit, 
ut  pastores,  quorum  musam  magna  laude  praedicavit,  suum  uterque  carmen  ca- 
nant.  Carmina  ipsa,  quamquam  nec  tota  nec  partibus  suis  pari  modulo  exaequata, 
quadam  communione  inter  se  nectuntur;  amatoria  sunt:  perfidia  accusatur  in  altero 
amicae  ab  amatore,  coniugis  ab  amica  in  altero;  successus  contrarii:  haec  recipit 
quem  ereptum  dolebat  coniugem,  ille  a  se  amatam  alteri  datam  uxorem  lamenta- 
tus  perit.  Et  in  arte  poemata  sibi  respondent:  Alphesiboeus  nihil  ipse  narrans 
pharmaceutriam ,  cuius  ne  nomen  quidem  proditur,  a  primo  statim  carmine  dicen- 
tem  et  agentem  facit. 

64     Effer  aquam  et  molU  cinge  haec  altaria  vitta 
verbenasque  adole  pingues  et  mascula  tura, 
coniugis  ut  magicis  sanos  avertere  sacris 

67     experiar  sensus;  nihil  hic  nisi  carmina  desunt. 
Sic   illa  compellat   ancillam,    qua   comitante    et   adiuvante   varia   incantamentonim 
genera  pertemptat.     Non  secus  in  Damonis   cantu:   nihil  nuntians   ante  pastorem 


•)  Da  droben  auf  jenem  Berge 

Da  steh^  ich  tausendmal 

An  meinem  Stabe  gebogen 

Und  schaue  hinab  in  das  Thal. 
Ita  Goethii  opilio  lamentari  incipit.     In  Vergilii  versu  taedet  referre  quid  ingeuiosi  inter- 
pretes  comminiscendo  effecerint. 

nescio   quem   (nam  pastorem  esse  multis  signis  indicatur,  nomen  reticetur)  indig- 
num  quo  intereat  amorem  primo  mane  dis  narrantem  inducit. 

17  Nascere,  praeque  diem  veniens  age,  Lucifer,  almum, 
coniugis  indigno  Nisae  deceptus  amore 
dum  queror  et  divos,  quamquam  nil  testibus  illis 
20  profeci,  extrema  moriens  tamen  adloquor  hora. 
Prave  enim  interpretes  Damouem  ipse  quid  passus  sit  et  quid  facturus  canere  cen- 
sent;  qui  specie  induci  videntur  quia  quo  tempore  Damon  cecinisse  dicitur,  Fri- 
gida  vix  caelo  noctis  decesserat  umbra  (14),  ab  eodem  carmen  ipsum  initium  capit, 
Nascere  praeque  diem  veniens  age,  Lucifer,  almum  (17),  cum  praesertim  nuUo  verbo 
dicatur  canentem  esse  alium,  alium  lamentantem.  At  de  tempore,  poterat  utrum- 
que  seorsum  constare,  ut  et  infelix  iste  advenienti  Lucifero  dolores  suos  decan- 
taret,  sicut  miseri  solent  orientem  solem  miseriarum  testem  advocare,  et  duo  pa- 
stores,  qui  una  canunt,  prima  luce,  quo  tempore  pecus  pastum  agunt,  canendo 
certarent.  Neque  in  hoc  carmine  magis  quam  in  altero  hoc  oportebat  indicari 
non  canentem  loqui  sed  allum  ab  eo  loquentem  induci.  Contra  Damonem  si  suas 
res  agere  cantu  statuimus,  nec  carmen  ipsum,  quod  extremam  infelicis  amatoris 
cantilenam  refert  qui  moriendi  certus  (v.  20)  exhausta  lamentatione  se  de  specula 
montis  in  fluvium  deiicere  velle  (v.  59)  profitetur,  huic  pastori  satis  aptum  vide- 
tur  quo  is  ut  saepe  suam  canendi  virtutem  praestet,  et  aequabilitas  inter  duo  car- 
mina,  quam  Vergilium  voluisse  intelligimus,  misere  claudicare  incipit.  Itaque  ver- 
sus  quibus  Damon  coepisse  dicitur  (14  — 16)  Frigida  vix  caelo  ab  initio  carminis 
Nascere  praeque  diem  (17 — 20)  separabimus  neque  sequemur  interpretes  qui  ab 
eo  errore,  quo  hos  versus  eadem  temporis  notatione  cohaerere  existimarunt,  in 
explicandis  singulis  incredibilia  commenti  sunt. 

Utrumque  carmen  certa  habet  vestigia  imitationis  Theocriteae;  et  Alphe- 
slboei  quidem  cantus  ex  pharmaceutria  Theocriti  (2)  materiam  duxit,  unde  plus 
etiam  quam  vulgo  credunt  sumpsisse  Vergilium  infra  probare  conabimur,  verum 
tamen  poeta  Romanus  ita  usus  est  exemplo  Graeco  non  ut  in  artum  se  dederit 
sed  pede  libero  incedat  et  poema  suum  ad  alium  finem  deducat.  Variis  Theo- 
criti  idylliis  mixtum  est  carmen  alterum,  in  quo  et  caprarium  Amaryllidos  (3)  et 
Polyphemum  Galateae  desiderio  ardentes  (11),  denique  Daphnin  infelici  amore 
pereuntem  (1)  agnoscimus;  sed  Vergilii  carmen,  quamquam  his  coloribus  Theo- 
criteis  distinctum,  unum  est  et  totum  et  argumentum  habet  a  Theocrito  plane  di- 
versum.  Ceterum  in  his  consociatis  carminibus  quae  et  bucolica  esse  et  sibi  re- 
spondere  voluit  Vergilius  cum  non  solum  primum  tertium  undecimum  sed  etiam 
secundum  Theocriti  idyllium  adhibeat,  veri  simile  est  eum  haec  carmina  omnia 
eodem  idylliorum  libello  coniuncta  tenuisse;  quod  quo  minus  probabile  habeamus 
Servius  nos  retinere  non  potest,  qui  quod  scribit  in  praefatione  bucolicorum  sane 
sciendum  septem  eclogas  esse  meras  rusticas  quas  Theocritus  decem  habet:  hic  (Vergi- 

lius)  in  tribus  a  hucolico  carmine  sed  cum  esccusatione  discessit,  non  hoc  dicit,  quod 
nonnullis  visum  est,  corpus  bucolicum  non  plus  decem  idyllia  complexum  exstitisse 
eoque  Vergilium  usum  esse,  verum  illud  potius  in  volumine  carminum  Theocriteo- 
rum  ampliore  et  varii  generis,  quale  hoc  est  quod  nos  hodie  legimus,  non  plus 
quam  decem  idylha  mere  bucolica  fuisse;  quod  verum  est,  modo  ab  illo  tum  exem- 
plari  idylha  20  et  27  abfuisse  statuas,  quae  a  Theocrito  profecta  non  esse  docti 
consentiunt.  Idque  Servium  dixisse  eo  stabilius  videri  oportet  quo  magis  hoc 
Vergilianae  imitationis  indicio  confirmatur.  Quamobrem  obtinemus  eam  quam  in 
prooemio  a.  mdccclxxv  p.  4  defendimus  sententiam,  neque  ab  ea  nos  seduxit  Theo- 
dori  Birti  iudicium  qui  in  libro  perutili  quem  fecit  de  veterum  re  libraria  (p.  394  sq.) 
in  contrariam  partem  disputat.  Illud  addimus,  ad  hanc  causam  forte  relapsi,  quod 
tum  nos  casu  praeteriit,  verba  Servii  M.  Hauptium  de  Calpurnii  et  Nemesiani  car- 
minibus  bucolicis  agentem  (opp.  1,  365)  non  aliter  ac  nos  esse  interpretatum. 

Singula  enarrare  nolumus,  quamvis  non  pauca  sint  in  utroque  carmine  quae 
interpretis  officium  exspectent.  Sed  nos  ad  finem  commentarioli  nostri  properau- 
tes  omissis  aliis  unum  locum  qui  est  in  extremo  carmine  altero  breviter  discep- 
tabimus:  cuius  quae  est  obscuritas,  cum  vulgo  nou  removeant,  multi  ue  sentiant 
quidem,  Theocriti  ope  in  ea  parte  neglecti  demi  posse  nobis  visa  est.  Etenim 
pharmaceutria  frustra  cum  aliis  remediis  tum  postremo  exuviis  amatoris  quas  in 
terra  defodit  temptatis  alias  vias  ingredi  instituit. 

ducite  ab  urbe  domum,  mea  carmina,  ducite  Daphnin. 
95     has  herbas  atque  haec  Ponto  mihi  lecta  venena 

ipse  dedit  Moeris  (nascuntur  plurima  Ponto), 

his  ego  saepe  lupum  fieri  et  se  condere  silvis 

Moerin,  saepe  animas  imis  excire  sepulcris 

atque  satas  alio  vidi  traducere  messes. 
100  ducite  ab  urbe  domum,  mea  carmina,  ducite  Daphniu. 

fer  cineres,  Amarylli,  foras  rivoque  fluenti 

transque  caput  iace,  nec  respexeris.    his  ego  Daphnin 

aggrediar:  nihil  ille  deos,  nil  carmina  curat. 

ducite  ab  urbe  domum,  mea  carmina,  ducite  Daphnin. 
105     aspice,  corripuit  tremulis  altaria  flammis 

sponte  sua,  dum  ferre  moror,  cinis  ipse.   bonum  sit. 

nescio  quid  certe  est,  et  Hylax  in  limine  latrat. 

credimus?  an  qui  amant  ipsi  sibi  somnia  fingunt? 

parcite,  ab  urbe  venit,  iam  parcite,  carmina,  Daphnis. 
Hoc  ordine   se  versus   excipiunt  in  libris;   a  quo  qui  discedendum  esse  rati  sunt, 
G.  Hermannus  (Bionis  et  Moschi  carm.  p.  48)   compluribus   conaminibus  proposi- 
tis,  M.  Hauptius  duce  Hermanno  versibus  107  et  108  traiectis,  veremur  ne  verum 
carminis  ingenium  non  probe  perspexerint;  quorum  sententias  singillatim  exponere 

et  refellere  disputando  opus  non  est,  si  modo  nobis  contigerit  quod  speramus  ut 
poetae  sensum  nullo  versu  moto  patefaciamus.  Principium  autem  intelligeudi  ve- 
rum  ex  eo  repetitur,  ut  horum  versuum  natura  recte  agnoscatur: 

95     has  herbas  atque  haoc  Ponto  mihi  lecta  venena 

ipse  dedit  Moeris  (nascuntur  plurima  Ponto), 

his  ego  saepe  lupum  fieri  et  se  condere  silvis 

Moerin,  saepo  animas  imis  excire  sepulcris 

atque  satas  alio  vidi  traducere  messes. 
Quibus  versibus  cum  pharmaceutria  vim  quidem  ct  potentiam  herbarum  ac  veneno- 
riun  quae  promit  exemplis  phiribus  declaret  sed  quid  ipsa  iis  usura  sit  non  dicat, 
apparet  sententiam  non  esse  absohitam.     Quod  si  circumspicias  num  quid  sit  quo 
mancam  orationem  perficero  possis,  illico  occurrunt  illa  quae  dicit 
102  his  ego  Daphnin 

aggrediar:  nihil  ille  deos,  nil  carmina  curat, 
quae  id  ipsum  quod  desideratur  quaerenti  suppeditant.    Itaque  sequimur  quo  ma- 
nifesta  orationis  indicia  ducunt  et  has  sententias  poetam  coniungi  velle  statuimus. 
HAS   herhas  atque  haec  Fonto  mihi  lecta  venena  ipse  dedit  Moeris,   His  ego  saepe 
lupum  fieri  Moerin  vidi:  nis*)  ego  Daphnin  aggrcdiar.    Quibus  quae  interposita  sunt 
101     fer  cineres,  Amarylli,  foras  rivoque  fluenti 

transque  caput  iace,  nec  respexeris 
ne   quis   nostris   rationibus   repugnare   iudicet,    auferri   iubentur,    quae   post   usum 
inutiha  facta   sunt,   et    auferri   iis  modis   quibus   solent   quae   tamquam   dnoxa^up- 
juara  abiici  et  a  nobis  separari  volumus,  velut  apud  Theocritum  (24,  93)  Tiresias 
Alcmenae  praecipit 

91      xais  6).  TcJd'  dypia.L(riv  im  o-xiC*'"''  ipdxovTe 

wxTi  [liaa,  oxa  Ttaida  xavsTv  tbov  tjS^eX.ov  avToi. 

ijpi  6\  crvXKt^aaa  xowv  nvpog  djx^LTroKwv  Ttg 

pixpaTU)  £u  juaXa  Traaav  vTrep  TroTafxoLo  <pipovaa 
95     pwyd^oc,  Ik  TriTpac,  v7re povpLOv,  a\p  de  vtEO-^-ai 

aaTpeTTTog. 
Nam  pharmaceutriam  nihil  amplius  efficere  velle  abiiciendis  cineribus,  quod  vulgo 
credunt,  prodit  ipsa  cum  dicit  (103)  nihil  ille  deos,  nil  carm,ina  curat.    Quae  quid 
significent  initium  carminis  docet  verbis 

65     verbenas  adole  pingues  et  mascula  tura, 

coniugis  ut  magicis  sanos  avertere  sacris 

experiar  sensus;  nihil  hic  nisi  carmina  desunt  . . . 
69     carmina  vel  caelo  possunt  deducere  lunam  . . . 


*)    De  his  pronomine,  quod  ab  interpretibus  refertur  ad  cineres,  unus  recte  sensit 
Kolsterns  (p.  178),  nisi  quod  verum  sensum  cumulatis  vanis  paene  oppressit. 

Quare  quod  illum  deos  et  carmina  curare  negat,  complectitur  omnia  quae  redu- 
cendi  coniugis  causa  adhuc  instituit;  quae  tandem  intelligit  irrita  esse  et  sine 
eflfectu.  Itaque  cum  alia  conari  cogitet,  reliquias  eorum  quae  in  ara  incendit  tol- 
lendas  et  procul  amovendas  curat.  Et  hoc  quod  mandat  ancillae,  etsi  postponi 
summae  sententiae  potuit,  has  kerbas  atque  haec  mihi  venena  ipse  dedit  Moeris:  his 
ego  Daphnin  aggrediar:  nihil  ille  deos,  nil  carmina  curat.  fer  cineres,  Amarylli,  fo- 
ras  rivoque  fluenti  iace^  tamen  quod  medium  interiectum  est  inter  duas  partes 
unius  sententiae  (ut  taceamus  consuetudinem  poetae  alibi  a  nobis  declaratam)  nec 
obfuit  perspicuitati  ct  hanc  moratam  orationem  inprimis  decuit.  'At  mi  unus  scru- 
pulus  etiam  restat  qui  me  male  habet ,  inquit  Chremes  Terentianus.  Herbas  ac 
venena,  quae  sibi  pharmaceutria  Moerin  dedisse  narrat  et  quibus  se  aggredi  velle 
Daphnin  profitetur,  quoniam  veneni  vocis  usum  ambiguum  esse  constat,  quam  vim 
habere  dicimus,  similemne  sed  maiorem  ceteris  remediis  quibus  reducere  coniugem 
temptavit,  an  diversam  et  a  reducendo  plane  alienam?  Quae  Moeris  ipse  his  ve- 
nenis  effecisse  dicitur  (97 — ^99)  conferentem  versus  69  et  70  facile  inducant  ut  prio- 
rem  istam  significationem  foveat,  sed  alteram  suadet  Theocritus,  qui  in  idylUo  se- 
cundo,  quod  huic  carmini  argumentum  dedit,  ita  scribit 

159      vw  \xkv  roic,  ^CkTpoic,  ■KCiTa.tr^aoiiai'  ai  d'  en  xjjjue 

\vnr^^  rav  'Aidao  TvvKav  va\  Moipac,  dpa^u. 

roTd.  ol  ev  xnrrct  Kttxa  (^^apixaKa  (^afxi  (^vXdaaHv, 

'Aaavpiw,  dtaTTOiva,  napa  ^eivolo  fxa^^ctaa. 
Quo  auctore  non  iam  dubitabimus,  utram  venenorum  naturam  Vergihus  accipi  vo- 
luerit;  neque  obsunt  quae  pharmaceutria  de  iis  dixit;  quibus  exemplis  iam  appa- 
ret  omnino  vim  quandam  insigniorem  iis  attribui.  VergiUi  autem  pharmaceutria 
cum  ita  dicat  nihil  ille  deos  nil  carmina  curat,  rationem  intelligimus  qua,  quem 
carminibus  posse  reduci  desperat,  veneno  interimere  velle  animum  inducat:  quid 
enim  facias  iUi,  qui  nec  deos  nec  carmina  curat?  Quo  magis  perspicuum  fit,  cum 
taha  affectet,  quid  agat  quod  cineres  quibus  nihil  salutis  recuperavit  foras  ferri 
ac  dissipari  iubeat.  Nihil  videlicet  nisi  ut  locum  dent  iis  quae  iam  paratura  est. 
Pulchrum  autem  inventum  VergiUi  est,  in  quo  is  Theocriti  vestigia  plane  deseruit, 
quod  ab  bis  ipsis  cineribus  subito  salutis  augurium  exire  fingit.  Sed  videamus  ver- 
sus  ipsos  quibus  hoc  agitur;  qui  ab  interpretibus  relicti  aut  prave  interpretati  in- 
primis  digni  sunt  quos  enarrando  adiuvare  studeas. 

105     aspice,  corripuit  tremuHs  altaria  flammis 

sponte  sua,  dum  ferre  moror,  cinis  ipse.    bonum  sit. 

nescio  quid  certe  est,  et  Hylax  in  limine  latrat. 

credimus?    an  qui  amant  ipsi  sibi  somnia  fingunt? 
Hos   versus    quattuor   sententia   et   orationis   filum    demonstrant   non   omnes   unius 
esse  personae,  si  quidem  illa  aspice,  corripuit  altaria  flanimis  sponte  sua,  dum  ferre 
moror,  cinis  ipse  non  decent  nisi  Amaryllida,  quae  modo  iussa  erat  cineres  auferre ; 

qua  in  re  exsequenda  quia  moratur  ut  ancilla,  factum  est  ut  et  aspiceret  et  stu- 

pefacta  dominam  aspicere  iuberet  quid  subito  in  cinere  accidisset.    Certe  verba  dum 

ferre  moror  ne  artificiis   quidem  interpretandi,  quibus  plerumque  utuntur,   efficere 

possis  ut  in  pharmaceutriam  quadrare  videantur,   quae,  ut  in  promendis  aut  seli- 

gendis   herbis  ac  venenis  occupata  erat,   non  potuit  ipsa  velle  ferre  cineres,   quos 

removere  ancillam  iusserat.     Itaque  hoc  dandum  est  orationis  perspicuitati,  neque 

ita  ratiocinandum ,  poetam   qui  per  totum   carmen  pharmaceutriam  loquentem  fa- 

ciat,  non  posse  semel  ancillam  respondentem  dominae  inducere.     Nam  quid  ille 

fecerit  aut  potuerit   facere,   nos  non  possumus  nisi  ex  iis  quae  dicit  cognoscere; 

et  is  quidem,   quamquam  carminis  ratio  vetabat  loquentem  indicari,  oratione  scite 

instituta   cavit,    ne   consilium   suum    attente   legentem   falleret.     Sed   ut   illa  quae 

dicimus  Amaryllidi  tribuenda  sunt,   sic  versus  quartus  haud  ambigue  pharmaceu- 

triam   amore   flagrantem   refert,   credimus?    an  qui  amant  ipsi  sihi  somnia  finguntf 

Itaque   reliquum   est  ut  diiudicetur,   quo   modo   hi  versus   quattuor,   quoniam  non 

sunt  unius  personae,  dividantur  in  duas.    Quo  facto  simul  illud  patefiet  num  quid 

turbarum   ortum  sit  in  ordine,   quod  esse  diximus  qui  crederent.     Qua  in  contro- 

versia  nos  ita  censemus,  non  plus  quam  duo  versus   priores   sed  hos  totos   esse 

Amaryllidos,   quae   cum    ex   cinere,    quem   auferre  iussa  erat,    dum   moratur,   sua 

sponte  flammam  nascentem  aspiceret,  id  non  potuit  non  ominis  loco  habere,  quod 

ut  bonum  et  faustum  sit  causa  dominae  suis  votis  precatur  ancilla. 

aspice,  corripuit  tremulis  altaria  flammis 

sponte  sua,  dum  ferre  moror,  cinis  ipse.    bonum  sit. 
Quam  excipit  pharmaceutria,  cui  duo  versus  posteriores  adscribimus. 

nescio  quid  certe  est,  et  Hylax  in  limine  latrat. 

credimus?    an  qui  amant  ipsi  sibi  somnia  fingunt? 
Quae  quod  ita  dicit  nescio  quid  certe  est  loquitur,  ut  CatuUus  locutus  est,   qui  in 
carmine  octogesimo  scribit 

Quid  dicam,  Gelli,  quare  rosea  ista  labella 
hiberna  fiant  candidiora  nive  . . . 

nescio  quid  certe  est:  an  vere  fama  susurrat  . . . 
significans  certe  non  de  nihilo  esse  id  cuius  causam  indagat*).    lisdem  verbis  phar- 


*)    Similia  sunt  Persii  in  satira  quinta. 

45     non  equidem  hoc  dubites  amborum  foedere  certo 
consentire  dies  et  ab  uno  sidere  duci. 
nostra  vel  aequali  suspendit  tempora  Libra 
parca  tenax  veri,  seu  nata  fidelibus  hora 
dividit  iu  Geminos  concordia  fata  duorum, 
50     Saturnumque  gravem  nostro  love  frangimus  una. 

nescio  quod  certe  est  quod  me  tibi  temperat  astrum. 

maceutria  fatetur,  ne  sibi  quidem  quod  ancilla  animadverterit  vanum  videri  aut 
temere  accidisse,  cum  praesertim  huic  alterum  accedat  indicium  {et  Hylax  in  limine 
latrat),  quod  certius  adventum  coniugis  praenuntiet.  Quae  si  ita  recte  intelligun- 
tur,  versus  tertius  non  potuit  nisi  hoc  loco  poni:  cui  si  praemittitur  quartus,  rum- 
pitur  ea  quam  huic  cum  superioribus  esse  diximus  sententiarum  necessitudo.  Con- 
tra  qui  quartus  est,  illi  apte  subiicitur,  credimusf  an  qui  amant  ipsi  sibi  somnia 
Jingunt,  qui  pharmaceutriam,  modo  spe  sublatam,  ut  est  amoris  natura,  rursus 
vacillantem  ac  de  duplicis  indicii  fide  ambigentem  probat;  illa  vero  dubitat  eo 
temporis  puncto  quo  evenit  quod  omen  significavit. 

parcite,  ab  urbe  venit,  iam  parcite,  carmina,  Daphnis. 
Apposite   haec  omnia  poeta  ingeniosus  instituit  et  adornavit,   cuius  artem  ubiquo 
sed  praeclare  in  extremo  carmine  eminentem  plerique  ignorant,   qui  vero  correcto 
ordine  adiuvandam  duxeruut,  suo  arbitratu  non  leviter  depravarunt. 
Scr.  BeroHni  m.  Novembri  a.  MDCCCLXXXVII. 


Sic  enim  haec  scribenda  et  distinguenda  sunt:  pluribus  propositis  quae  fieri  possint  (de  Li- 
bra,  de  Geminis,  de  love  cum  Saturno)  denique  affirmat  nescio  quod  certe  est  astrum,  quod 
me  tibi  temperat.  Qui  interpungunt  nescio  quod,  certe  est  et  duas  ex  una  faciunt  sententias, 
orationi  si  quid  sentimus  non  satisfaciunt,  non  magis  quam  versui  Vergiliano  interpretes. 


